ชื่อเรื่อง: เปรียบเทียบต้นทุนการผลิตเมล็ดพันธุ์ข้าวในพื้นที่ อำเภอระโนด จังหวัดสงขลา และอำเภอปะนาเระ จังหวัดปัตตานี

ชื่อผู้แต่ง: นายจรัญ โยมสิน ,

ปีที่รายงาน 2548

แหล่งค้นเรื่องเต็ม ห้องสมุดกรมส่งเสริมการเกษตร

บทคัดย่อ

 การวิจัยเรื่องนี้มีวัตถุประสงค์เพื่อเปรียบเทียบต้นทุนการผลิตเมล็ดพันธุ์ข้าวของเกษตรกร และค่าใช้จ่ายในการควบคุม กำกับ การจัดทำแปลงขยายพันธุ์ข้าวของศูนย์ขยายเมล็ดพันธุ์พืชในอำเภอระโนด จังหวัดสงขลา และในอำเภอปะนาเระ จังหวัดปัตตานี ในการผลิตข้าวชัยนาท 1 ฤดูแล้งปี 2547 โดยใช้แบบสอบถามเก็บรวบรวมข้อมูล จากเกษตรกรจำนวน 40 ราย นำมาวิเคราะห์ทางสถิติโดยใช้ค่าร้อยละ ค่ามัชฌิมเลขคณิต ค่าส่วนเบี่ยงเบนมาตรฐาน และการทดสอบสมมุติฐานทางสถิติ ผลการวิจัยพบว่าเกษตรกรมีต้นทุนการผลิตเฉลี่ย 3,117.10 บาทต่อไร่ หรือ 6.1325 บาทต่อกิโลกรัม ในพื้นที่อำเภอระโนดเกษตรกรมีต้นทุนการผลิตเฉลี่ย 2,820.26 บาทต่อไร่ หรือ 5.58667 บาทต่อกิโลกรัม ในพื้นที่อำเภอปะนาเระเกษตรกรมีต้นทุนการผลิตเฉลี่ย 3,203.26 บาท ต่อไร่ หรือ 6.2895 บาทต่อกิโลกรัม แสดงว่าต้นทุนการผลิตเมล็ดพันธุ์ข้าวของเกษตรกรในอำเภอปะนาเระสูงกว่าของเกษตรกรในอำเภอระโนด ทั้งต้นทุนต่อไร่และต่อกิโลกรัม เมื่อทำการทดสอบสมมติฐานทางสถิติ พบว่าไม่มีความแตกต่างกันในทางสถิติ ค่าใช้จ่ายของศูนย์ขยายเมล็ดพันธุ์พืชในการควบคุม กำกับการจัดทำแปลงขยายพันธุ์ในอำเภอระโนดเฉลี่ยเท่ากับ 133.07 บาทต่อกิโลกรัม ค่าใช้จ่ายในการควบคุมกำกับการจัดทำแปลงรวมค่าเมล็ดพันธุ์ซื้อคืนในอำเภอระโนด เท่ากับ 7.4076 บาทต่อกิโลกรัม ในอำเภอปะนาเระ เท่ากับ 6.5858 บาท